jkorsvik/nowiki_second_scrape_merged huggingface dataset:
Peter Persson

Peter Persson (født 1. april 1955) er en svensk politiker for Socialdemokraterna, og har vært riksdagsmedlem i Sverige siden 2010. Han ble valgt inn i riksdagen for Jönköpings läns valkrets på plass 326. Persson har yrkesmessig bakgrunn fra treforedlingsindustrien, men har i de senere år jobbet som ombudsmann.
Persson er medlem av skattekomiteen, samt varamedlem i finanskomiteen.
Peter Persson er gift med Margareta Persson, som var riksdagsmedlem i perioden 1994 til 2010.


== Referanser ==


== Eksterne lenker ==
Offisielt nettsted 
Peter Persson på Facebook 
(sv) Peter Persson hos Sveriges riksdag 
Peter Persson på Sveriges riksdags nettside
Socialdemokraterna.se – Peter Persson Arkivert 26. mai 2013 hos Wayback Machine.
Gilles Brassard

Gilles Brassard (født 1955 i Montréal) er en canadisk fysiker og informatiker som arbeider ved Université de Montréal. Han er kjent for sitt arbeid med kvanteinformasjon.Brassard er utdannet ved Université de Montréal og avla i 1979 doktorgrad ved Cornell University i USA. Han har arbeidet med kvantekryptografi, kvanteteleportering og kvantesammenfiltring.
Brassard ble i 2013 utnevnt til offiser av Order of Canada. I 2017 ble han utnevnt til offiser av Québecs nasjonalorden.


== Referanser ==


== Eksterne lenker ==
Offisielt nettsted 
(en) Gilles Brassard – kategori av bilder, video eller lyd på Commons
Phia Andersson

Phia Andersson (født 1955 i Falkenberg) er en svensk politiker for Socialdemokraterna, og har vært riksdagsmedlem i Sverige siden 2006. Hun ble valgt inn i riksdagen for Västra Götalands läns södra valkrets på plass 304. I perioden 2002 til 2006 var hun styreleder ved Södra Älvsborgs sjukhus.
I riksdagen sitter hun i konstitusjonskomiteen, samt er vara i utdanningskomiteen og i Nordisk råds svenske delegasjon.


== Eksterne lenker ==
(sv) Phia Andersson hos Sveriges riksdag 
(sv) Socialdemokraterna.se – Phia Andersson Arkivert 25. mai 2013 hos Wayback Machine.
William Wootters

William Kent Wootters er en amerikansk fysiker. Han er professor i naturfilosofi ved Williams College i Williamstown i Massachusetts i USA. Wootters er kjent for sitt arbeid med kvanteinformasjon.Wootters er utdannet ved Stanford University og avla i 1980 doktorgrad i fysikk ved University of Texas, Austin.


== Referanser ==


== Eksterne lenker ==
Hjemmeside ved Williams College
Viggo Ingvorsen

Viggo Ingvorsen (født 9. august 1912) var en dansk kappgjenger. Han overtok verdensrekorden på 50 km kappgang fra Edgar Bruun den 17. august 1941 og måtte gi den fra seg til Josef Doležal fra Tsjekkoslovakia den 4. august 1946.


== Se også ==
Verdensrekordhistorikk for 50 km kappgang
Louis E. Brus

Louis Eugene Brus (født 10. august 1943 i Cleveland i Ohio) er en amerikansk professor i fysikk og kjemi ved Columbia University. Han er kjent for sitt arbeid i nanovitenskap, særlig forskning på kolloidale halvledernanokrystaller eller kvanteprikker.Brus er utdannet ved Rice University i Houston i Texas og tok i 1969 doktorgraden i fysisk kjemi ved Columbia University i New York. Han arbeidet med forskning i USAs sjøforsvar, før han begynte ved AT&T Bell Laboratories. Han ble i 1996 professor ved Columbia University.
Brus ble i 2008 tildelt Kavliprisen for nanovitenskap.


== Referanser ==


== Eksterne lenker ==
Presentasjon, fra Columbia University
Blindgjenger (TV-film)

Blindgjenger er en norsk drama- og ungdomsfilm fra 1985 produsert av NRK Fjernsynsteatret. Regi er ved Janken Varden, mens manuset bygde på ei bok av Erling Pedersen. Filmen handler om tre tenåringsgutter i Oslo som trekkes inn i et nynazistisk miljø. Hovedrollen spilles av Espen Dekko.
Manus ble skrevet av Pedersen i 1981 og året etter skrev han en bokversjon. Historien var inspirert av Hadelandsdrapene.Filmen ble innspilt sommeren og høsten 1984.


== Handling ==
Filmen handler i hovedsak om Gundolf som bor sammen med sin mor i en gammel leiegård i Oslo. Her bor også to av hans kamerater, Krister og Ola. De tre ungdommene er nettopp ferdig med ungdomsskolen og har ingen planer for høsten. Foreldrene deres er opptatt med sitt og lar dem mer eller mindre seile sin egen sjø. I gårdens førsteetasje etableres det et helsestudio, der guttene blir med på et treningsopplegg. Det viser seg imidlertid at virksomheten er et skalkeskjul for nynazistisk virksomhet, og etter en stund blir guttene viklet inn i dette miljøet. Alvoret går først opp for dem da lederen forsøker å tvinge dem til å utføre et terrorangrep mot en bygård hvor det bor mange innvandrere.


== Rollebesetning ==
Espen Dekko .... Gundolf
Frank Ystenes .... Krister
Atle Fretheim .... Ola
Anders Hatlo .... Idrettstrener Erik
Thor Aamodt .... Nazilederen Hans
Roy Bjørnstad .... Kristers far
Kirsten Hofseth .... Gundolfs mor
Liselotte Holmene .... Olas mor
Jan Hårstad .... Olas far
Romika Sharma .... Sheera, ung invandrerjente i bygården (nabo med Gundolf)


== Referanser ==


== Eksterne lenker ==
(en) Blindgjenger på Internet Movie Database 
(no) Blindgjenger hos Filmfront 
(no) Blindgjenger på NRK TV
Masatake Haruta

Masatake Haruta (japansk: 春田　正毅, født 27. september 1947 i Tajimi i prefekturet Gifu) er en japansk professor i anvendt kjemi ved Tokyo Metropolitan University. Han er særlig kjent for sitt arbeid med gull som katalysator.Haruta er utdannet ved Nagoya Institute of Technology og avla i 1976 doktorgrad ved Universitetet i Kyoto. Han begynte så ved Det nasjonale forskningsinstituttet i Osaka. I 2001 ble han leder for Forskningsinstituttet for grønn energi, før han i 2005 ble professor ved Tokyo Metropolitan University.


== Referanser ==


== Eksterne lenker ==
CV, Japan Science and Technology Agency
Graham Hutchings

Graham J. Hutchings (født 1951) er en britisk professor i kjemi ved Cardiff University i Wales. Han er kjent for sitt arbeid med gull som katalysator.Hutchings er utdannet ved University College London, der han i 1975 tok phd-graden i biokjemi. I 2002 avla han Doctor of Science-graden ved University of London. Hutchins har arbeidet i industrien og var fra 1984 til 1987 ved University of the Witwatersrand i Sør-Afrika. Fra 1984 til 1994 var han også ved University of Liverpool. Fra 1997 har han vært professor ved Cardiff University.I 2018 ble han utnevnt til kommandør (CBE) av Order of the British Empire for sin innsats for kjemien og innovasjon.


== Referanser ==


== Eksterne lenker ==
Presentasjon, fra Cardiff University
Romstjern

Romstjern er et tjern i Lillomarka i Nittedal kommune i Viken. Tjernet er en del av Slattumsrøa naturreservat. Romstjern har tilsig fra Lusevasan i nord, og utløp i sør til Steinbruvannet.
Det går en lysløype ved østsiden av tjernet som gir enkel framkommelighet fra Skytta i nord og Steinbruvannet og Grorud i sør.


== Referanser ==
Iljo Keisse

Iljo Keisse (født 21. desember 1982 i Gent) er en tidligere profesjonell belgisk landeveissyklist og banesyklist. Han har mange sterke plasseringer både nasjonalt og globalt sett i banesyklingen. I 2012 fikk han sin første profesjonelle seier som landeveissyklist med etappeseier i Tour of Turkey, mens hans største seier i karrieren kom da han vant siste etappe av Giro d'Italia i 2015.
Han la opp etter 2022-sesongen.


== Meritter ==

I tillegg har Keisse vunnet flere ritt lignende: "Gent 6 dagers", og slike turneringer og konkurranser, som ikke er nevnt i denne oversikten.


== Referanser ==


== Eksterne lenker ==
(nl) Offisielt nettsted 
(en) Iljo Keisse – kategori av bilder, video eller lyd på Commons 
(en) Iljo Keisse – Olympedia 
(en) Iljo Keisse – Sports-Reference (OL-resultater – arkivert) 
(en) Iljo Keisse – ProCyclingStats 
(en) Iljo Keisse – Cycling Archives 
(en) Iljo Keisse – Cycling Quotient 
(en) Iljo Keisse – CycleBase 
(en) Iljo Keisse – TheSports.org 
(en) Iljo Keisse – TheSports.org
Akira Fujishima

Akira Fujishima (født 10. mars 1942 i Tokyo) er en japansk professor i kjemi. Han er kjent for sitt arbeid med fotokatalyse med titandioksid.Fujishima er utdannet fra Statsuniversitetet i Yokohama og avla i 1971 doktorgrad ved Universitetet i Tokyo. 
I 2003 mottok Fujishima Asahi-prisen.


== Referanser ==


== Eksterne lenker ==
Presentasjon, fra Kanagawa Academy of Science and Technology
Nikolas Maes

Nikolas Maes (født 9. april 1986 i Kortrijk) er en tidligere profesjonell belgisk landeveissyklist.


== Meritter ==


== Referanser ==


== Eksterne lenker ==
Offisielt nettsted 
(en) Nikolas Maes – kategori av bilder, video eller lyd på Commons 
(en) Nikolas Maes – ProCyclingStats 
(en) Nikolas Maes – Cycling Archives 
(en) Nikolas Maes – Cycling Quotient 
(en) Nikolas Maes – CycleBase
Matteo Trentin

Matteo Trentin (født 2. august 1989 i Borgo Valsugana) er en profesjonell italiensk landeveissyklist og sykkelcrossutøver. Han sykler for UCI WorldTourlaget UAE Team Emirates.


== Meritter ==


== Referanser ==


== Eksterne lenker ==
Offisielt nettsted 
(en) Matteo Trentin – kategori av bilder, video eller lyd på Commons 
(de) Matteo Trentin – Munzinger Sportsarchiv 
(en) Matteo Trentin – ProCyclingStats 
(en) Matteo Trentin – Cycling Archives 
(en) Matteo Trentin – Cycling Quotient 
(en) Matteo Trentin – CycleBase
Thomas Olsen (skipsreder)

Thomas Fredrik Olsen (født 15. oktober 1897 i Bærum, død 20. juni 1969) var en norsk skipsreder, kjent fra ledelsen i rederiet Fred. Olsen & Co..
Han var sønn av skipsreder Fred. Olsen, og utdannet fra Frogner skole og Clare College ved University of Cambridge. I 1920 gikk han inn i farens rederi, der han senere ble medinnehaver. Etter farens død drev han det i partnerskap med broen Rudolf Olsen. Rederiet seilte på alle verdenshav, men hadde spesielt fokus på Nordsjøfarten. Under andre verdenskrig mistet de 14 skip, og i gjenoppbyggingsfasen etter krigen gikk selskapet også inn på andre virksomheter, som luftfart, landtransport og reisebyråvirksomhet.Thomas Olsen var også aktiv i andre deler av næringslivet. Han var medlem i Norges Rederforbunds hovedstyre i 28 år fra 1931, og var visepresident 1934–1936. Han var i 42 år medlem i Akers mekaniske verksteds representantskap, og var også i mange år medlem i representantskapet og styret i Den norske Creditbank.Maleren Edvard Munch eide fra 1910 nabogården til Olsen-familiens hovedsete i Hvitsten. Gjennom vennskapet med Munch tilegnet Thomas Olsen og kona Henriette seg mange kjente malerier, blant annet et eksemplar av Skrik. Mot slutten av 1930-årene overtok også Olsen flere Munch-bilder gjennom kunsthandleren Harald Holst Halvorsen, som hadde reddet 14 bilder som var blitt stemplet som «Entartete Kunst» av nazistene i Tyskland. De totalt 34 Munch-bildene i Thomas Olsens eie førte i 2001 til rettssaker mellom de to sønnene Fred. Olsen og Petter Olsen (1948–), der sistnevnte til slutt vant retten til å arve samlingen.Han var hedret med ridderkorset av første klasse av St. Olavs Orden, den belgiske Kroneordenen, og den nederlandske Oranje-Nassau-ordenen.


== Referanser ==


== Eksterne lenker ==
Om Thomas Frederik Olsen, fra Store norske leksikon
Johannes Brandtzæg (redaktør)

Johannes Brandtzæg (født 12. januar 1941 i Sparbu) er en norsk tidligere pressemann og politiker (Sp).
Han har eksamen fra Levanger lærerskole fra 1966, studier fra Universitetet i Trondheim og grunnfag i pedagogikk fra Universitetet i Oslo fra 1973. Brandtzæg var lærer 1966–1971 og skolestyrer 1971–1972 ved Beitstad skole i Steinkjer, frilanser og sommervikar i NRK Trøndelag og Trønder-Avisa 1972–1973, rektor ved Statland skole i Namdalseid 1973–1979, ansvarlig politisk redaktør for Senterpartiet i Trønder-Avisa 1979–1996 og journalist i samme avis 1996–2007.Av Brandtzægs tillitsverv kan nevnes formann i Nord-Trøndelag Senterparti 1974–1980, diverse verv i Nord-Trøndelag fylkeskommune 1975–1983, medlem av Offentlighetsutvalget 1987–1994, styremedlem i NTB 1987–1994, medlem av Avisenes Arbeidsgiverforenings hovedstyre 1991–1993 og medlem av Norske Avisers Landsforenings hovedstyre fra 1993.I 1988 ble han tildelt Norske Avisers Landsforenings høyeste utmerkelse, Avisgutten.


== Referanser ==
Mikal Hem

Mikal Hverven Hem (født 20. mars 1973) er en norsk journalist, blogger og forfatter.
Hem er cand. philol med hovedfag i filosofi fra Universitetet i Oslo. Han har arbeidet som journalist og politisk kommentator blant annet i VG og Dagbladet med Afrika og utviklingspolitikk som spesialområder. I september 2012 kom han med satireboken Kanskje jeg kan bli diktator. Boken har sitt utspring i Hems blogg Diktatornytt.


== Bibliografi ==
Kanskje jeg kan bli diktator. En håndbok, 2012 ISBN 9788253035444
Putin, den ensomme tsaren, 2015 ISBN 9788253037806


== Referanser ==


== Eksterne lenker ==
(en) Mikal Hem på Internet Movie Database 
(no) Bloggen Diktatornytt
Johan Garmann

Johan Garmann (født 11. juli 1780 i Talvik, død 4. februar 1815) var norsk prest og stortingsmann. Han var født i Talvik som sønn av sogneprest Christopher Garmann og ektefellen Maren Elisabeth Schanche.
Etter å ha avlagt teologisk embedseksamen i 1801 arbeidet han i fem år som lærer ved Trondhjems Realskole og et år ved Trondhjems Latinskole. Han begynte da som residerende kapellan i Orkdal og var her inntil han ble utnevnt til sogneprest i Byneset prestegjeld i oktober 1814.
Garmann var utsending fra Søndre Trondhjems amt til det første overordentlige Storting høsten 1814. Han døde bare noen måneder senere, i februar 1815. Han var gift med Magdalene Elselene Wensell, datter av kjøpmann Carsten Tostrup Wensell i Trondheim.


== Referanser ==


== Kilder ==
Biografisk informasjon om    Johan Garmann   , NSD Norsk senter for forskningsdatas politikerarkiv (nedlagt)
Biographiske Efterretninger om Eidsvolds-Repræsentanter og Storthingsmænd i Tidsrummet 1814-1845 side 65 og 66


== Eksterne lenker ==
(no) Johan Garmann hos Norsk senter for forskningsdata
Nicolai Næss

Nicolai Næss (født 18. januar 1993) er en norsk fotballspiller som spiller for Stabæk.Næss er fra Mortensrud i Oslo og har tidligere spilt for Klemetsrud, Vålerenga og Stabæk..


== Referanser ==


== Eksterne lenker ==
(en) Nicolai Næss – Major League Soccer 
(en) Nicolai Næss – Transfermarkt 
(en) Nicolai Næss – WorldFootball.net 
(en) Nicolai Næss – Soccerbase.com 
(en) Nicolai Næss – Soccerway 
(en) Nicolai Næss – FBref
Nam Tae-hee

Nam Tae-hee  (født 3. juli 1991 i Busan) er en sørkoreansk fotballspiller som spiller for den qatarske klubben Al-Duhail SC. Han deltok i de olympiske leker 2012 i London.
Nam vant en olympisk bronsemedalje i fotball under OL-2012 i London. Han var med på det sørkoreanske laget som kom på tredjeplass i fotballturneringen for menn bak Mexico og Brasil. Sør-Korea vant én kamp og spilte to uavgjort i det innledende gruppespillet og kom på andreplass i sin gruppe bak Mexico. I kvartfinalen beseiret de Storbritannia med 5–4 etter straffer, det var 1-1 etter full tid og forlengning. I semifinalen ble det tap med 0–3 mot Brasil. Bronsefinalen mot Japan vant de med 2–0.


== OL-medaljer ==
 2012  London - Bronse i fotball, menn -  Sør-Korea


== Referanser ==


== Eksterne lenker ==
(en) Nam Tae-hee – Olympedia 
(en) Nam Tae-hee – Sports-Reference (OL-resultater – arkivert) 
(en) Nam Tae-hee – FIFA 
(fr) Nam Tae-hee – Ligue de Football Professionnel 
(en) Nam Tae-hee – Transfermarkt 
(en) Nam Tae-hee – national-football-teams.com 
(en) Nam Tae-hee – WorldFootball.net 
(en) Nam Tae-hee – FootballDatabase.eu 
(en) Nam Tae-hee – Soccerway 
(en) Nam Tae-hee – FBref
Pia Nilsson

Pia Nilsson (født 1962) er en svensk politiker for Socialdemokraterna, og har vært riksdagsmedlem i Sverige siden 2004. Hun ble valgt inn i riksdagen for Västmanlands läns valkrets på plass 199. Nilsson har tidligere jobbet som lærer.Nilsson sitter i finanskomiteen, og er vara i utdanningskomiteen.


== Referanser ==


== Eksterne lenker ==
(sv) Pia Nilsson hos Sveriges riksdag 
Pia Nilsson på Twitter
Pyry Niemi

Pyry Niemi (født 1965) er en svensk politiker for Socialdemokraterna, og har vært riksdagsmedlem i Sverige siden 2010. Han ble valgt inn i riksdagen for Uppsala läns valkrets på plass 117.
Som nyinnvalgt riksdagsmedlem ble Niemi medlem av EU-nemnda og miljø- og landbrukskomiteen, samt vara i forsvarskomiteen.


== Referanser ==


== Eksterne lenker ==
(en) Pyry Niemi – kategori av bilder, video eller lyd på Commons 
Pyry Niemi på Twitter 
(sv) Pyry Niemi hos Sveriges riksdag
Arnaldo Forlani

Arnaldo Forlani (født 8. desember 1925 i Pesaro) er en italiensk politiker. Han var Italias statsminister fra 18. oktober 1980 til 19. juni 1981.
Etter å ha fullført juridiske studier ved Urbinouniversitetet, gjorde han en rask karriere i Democrazia Cristiana. Han ble i 1948 partisekretær i Urbinoprovinsen, i 1954 medlem av styret, nestleder fra 1962 til 1969 og fra 1969 til 1973 sekretær i Democrazia Cristiana. Han ble i 1989 generalsekretær i partiet.
Arnaldo Forlani ble første gang valgt til deputertkammeret i 1958. Han hadde senere flere stillinger i regjeringen, og var fra 1968 til 1969 innenriksminister, i 1969 minister uten portefølje (med ansvar for forholdet til NATO), i 1974 forsvarsminister, fra 1976 til 1979 utenriksminister og endelig statsminister fra 1980 til 1981.
Forlani var medlem av Europaparlamentet fra 1989 til 1993.


== Referanser ==


== Eksterne lenker ==
(en) Arnaldo Forlani – kategori av bilder, video eller lyd på Commons 
(en) Arnaldo Forlani hos Europaparlamentet
Østfoldbadet

Østfoldbadet er et komplett, moderne badeland og treningssenter i Askim i Indre Østfold kommune. I 2016 og 2017 ble det kåret til beste badeland i bransjeorganisasjonen Badelandene.no's store kundeundersøkelse.Badelandet har 11 bassenger i alt fordelt på 1.600 kvadratmeter vannflate innen- og utendørs.. Badet har et stort utendørsanlegg med to bassenger, 70 solsenger og 140 sitteplasser, to 25 m svømmebasseng, stup fra 1, 4 og 5 m, bølgebasseng med 80 cm høye bølger, lekebasseng, terapibasseng 34 oC, 12,5 opplæringsbasseng med heve- og senkebunn 34 oC, boblebad, utendørs massasjebad og kaldstamp. Badelandet kan by på klatrevegg, strømkanal, strandsone, grotte, tre rutsjebaner (76 meter, 62 meter og 30 meter), fire stupebrett/-plattformer (1 meter, 2,7 meter, 3 meter og 5 meter), dampbadstu og tørrbadstu. Østfoldbadet har garderobekapasitet til 640 personer samtidig.Idrettsbassenget i Østfoldbadet er treningssted for svømmegruppen til Askim IF og Mysen Svømmeklubb.
Østfoldbadet har en stor kafeteria med et bredt spekter i menyvalget. Her er Østfolds største isbar.
Selskapets fulle navn er Opplevelsessenteret Østfoldbadet AS, og det ble etablert i 1998, lokalisert i Askim i Østfold. Byggingen av Østfoldbadet ble påbegynt 31. august 1999, og bade- og svømmeanlegget ble åpnet 16. desember 2000 med Hans Majestet Kong Harald V til stede.Anlegget er senere utviklet med eget treningssenter som sto ferdig i oktober 2013, og i den forbindelsen tok de navnet Østfoldbadet Friskhetssenter med fokus på helse og velvære. Østfoldbadet Friskhetssenter er totalt på 5 800 kvadratmeter.
I 2019 utvidet Østfoldbadet igjen, og denne gangen med et 2,1 dekar stort utendørsanlegg med to bassenger for lek og velvære, sklie, solsenger og godt med sitterplasser. I sommermånedene kan en svømme inn og ut fra utendørsbassenget.
Østfoldbadet er medlem i Badelandene.no SA, en sammenslutning av 32 av de største fritidsbadeanleggene i Norge, Visit Indre Østfold, Visit Østfold og Visit Norway


== Referanser ==


== Eksterne lenker ==
Offisielt nettsted 
http://www.badelandene.no/
Askimsvømmernes nettside
Kamilla Sundmoen

Kamilla Sundmoen (født 28. august 1985 i Hamar) er en norsk håndballspiller som spiller for Storhamar Håndball. Hun har tidligere spilt for HIL og Hamarkameratene. Under Golden League i Aarhus i Danmark 2012 fikk hun sine første landskamper for Norges kvinnelandslag i håndball. I debuten mot Russland scoret hun 5 mål etter å ha blitt satt innpå i andre omgang. Kampen endte 25–25.
Til daglig jobber hun som sykepleier i tillegg til håndballkarrieren. Hun er datter av den tidligere fotballspilleren Viggo Sundmoen og har to søsken.


== Referanser ==


== Eksterne lenker ==
(en) Kamilla Sundmoen – Det europeiske håndballforbundet (EHF) 
(en) Kamilla Sundmoen – Norges Håndballforbund
Andersens beste Vol.1

Andersens beste Vol.1 er et musikkalbum med Gunnar Andersen, utgitt i 1976. Dette er hans første plate som soloartist.


== Sporliste ==
«Ja da»
«Når regnet øser ned»
«Tutt-tutt-tuttsi»
«Byen vår»
«Ukulele rag»
«Min egen sang»
«Hånd i hånd»
«En dag som er grå»
«På kinematografen»
«Under hennes balkong»
«New Orleans»
«Alle sier du er helt enorm, baby»
Cerro de la Estrella

Cerro de la Estrella (spansk for «Stjerneåsen») er en ås i sentrum av Iztapalapa øst i Mexico by, i den sørøstlige enden av den uttørka Texcocosjøen. Toppen av åsen befiner seg på en høyde av 2460 meter over havet, det vil si 224 meter høyere enn Mexicodalen.
På Cerro de la Estrella er det gjort viktige arkeologiske funn som dateres til den mesoamerikanske førklassiske perioden (2400 f.Kr.–200 e.Kr.). Aztekerne kalte åsen Huizachtecatl, og de gjennomførte en rituell ildseremoni der.
Størsteparten av åsen dekkes av Cerro de la Estrella nasjonalpark, som ble oppretta 14, august 1938.
I påska avholdes det en kristen seremoni til minne om Jesu lidelse på Cerro de la Estrella.
Cuahilama

Cuahilama er en ås og et arkeologisk funnsted nær Santa Cruz Acalpixca i Xochimilco sør i Mexico by. Det var et seremonielt senter for Xochimilco-kulturen, og var sannsynligvis forbundet med fruktbarhet i jordbruket. Det er funnet rester etter et observatorium, jordbruksterrasser, presteboliger, et militært treningssenter og flere andre bygninger i et område på rundt 400 m². Det har også en rekke basaltsteiner med innrissa motiver som stammer fra perioden 1200–1500.
Jardín de la Triple Alianza

Jardín de la Triple Alianza (spansk for «Trippelalliansehagen») er en monumenthage mellom gatene Calle Filomeno Mata og Calle Tacuba i Mexico bys historiske sentrum. Den består av tre skulpturer som forestiller de tre tlatoaniene i den aztekiske trippelalliansen, Itzcoatl, Nezahualcóyotl og Totoquihuatzin. Skulpturene ble lagd i 1888 av billedhuggeren Jesus F. Contreras som en del av Mexicos representasjon under Verdensutstillinga i Paris i 1899.
Parque España (Mexico by)

Parque España er en park mellom Colonia Roma og La Condesa i Mexico by. Den åpna i 1921 som en del av feiringa av hundreårsjubileet for Mexicos selvstendighet. I parken er det et monument til ære for president Lázaro Cárdenas som ble reist i 1974.


== Eksterne lenker ==
Parque España hos Mexico bys turistdepartement
Parque Naucalli

Parque Naucalli er en park i Naucalpan kommune nord i Mexico by, like sør for Ciudad Satélite. Den åpna i 1982 under navnet Ejido de Oro. Den har store grøntområder beplanta med eucalyptustrær. I parken ligger også Foro Felipe Villanueva og galleriet og teateret El Agora.
Parkens tre hovedinnganger befinner seg ved henholdsvis Periférico Norte, Avenida Lomas Verdes og Boulevard Santa Cruz.
Bosque de Nativitas

Bosque de Nativitas er en park i Xochimilco sør i Mexico by. Den befinner seg like sør for det sentrale torget i Xochimilco, inntil ei av bryggene til kanalene, mellom Calle Madreselva og motorveien Xochimilco–Tulyehulaco. Parken er på 12,2 hektar og er dekka av ask, furu og andre tresorter. Det tilbys hesteridning i parken, og den har områder for piknik og grilling.


== Eksterne lenker ==
(en) Bosque de Nativitas Park, Xochimilco – kategori av bilder, video eller lyd på Commons 
(en) Bosque de Nativitas Park, Xochimilco – galleri av bilder, video eller lyd på Commons 
Utfartssteder i Xochimilco på bystyrets nettsted
Parque Lincoln

Parque Lincoln er en park i Polanco i Mexico by. Den var den første parken i Polanco, og rundt den ligger noen av de eldste husa og leilighetene i nabolaget, i tillegg til flere moderne bygninger. I parken er det blant annet et klokketårn som er Polancos mest kjente landemerke, friluftsteateret Ángela Peralta, og ei rekke kunstige innsjøer.


== Eksterne lenker ==
Offisielt nettsted 
(en) Parque Lincoln (Mexico City) – kategori av bilder, video eller lyd på Commons